Structura si nivelul tarifelor privind serviciul de salubrizare –activitățile de dezinsecție, dezinfecție, deratizare, vor reflecta costul efectiv al prestației și vor fi calculate în conformitate cu prevederile legale, respectiv Ordinul nr. 109/2007 al ANRSC Serviciul public de salubrizare – activitățile de dezinsecție, dezinfecție, deratizare va urmări să realizeze un raport calitate/cost cât mai bun pe perioada de derulare a contractului de gestiune și un echilibru între riscurile și beneficiile asumate prin contract.Tarifele pentru activităţile specifice serviciului de salubrizare se fundamentează pe baza cheltuielilor de producţie, exploatare, a cheltuielilor de întreţinere şi reparaţii, a amortismentelor aferente capitalului imobilizat în active corporale şi necorporale, a costurilor de protecţie a mediului, a costurilor de securitate şi sănătate în muncă, a costurilor care derivă din contractul de delegare a gestiunii serviciului, a cheltuielilor financiare şi includ o cotă pentru crearea surselor de dezvoltare şi modernizare a sistemelor de utilităţi publice, precum şi o cotă de profit. Pentru stabilirea tarifelor maxime trebuie să se pornească de la estimarea costurilor de operare Tarifele au fost astfel calculate încât să asigure o dezvoltare sustenabilă din punct de vedere financiar servciului de salubrizare privind activitățile de dezinsecție, dezinfecție, deratizare. Astfel s-a șinut cont de investițiile viitoare, reinvestițiile (reînnoirea dotărilor, obiectele de inventar, echipamente de lucru) precum și costurile de operare și întreținere. Estimarea costurilor și veniturilor pe întreaga perioadă de operare trebuie să conducă la stabilirea unor tarife reale și acceptate de toți utilizatorii. În analiza fezabilității economice, principalul indicator pe care îl urmăresc utilizatorii îl constituie tariful practicat. Plata serviciilor pentru activitățile de dezinsecție, dezinfecție, deratizare poate fi percepută de la utilizatori sub una din cele două forme:

- - Tarif – perceput de operatorul servicului direct de la utilizator in baza unui contract;
- - Taxă specială percepută de municipalitate
- 7. Mecanismul financiar propus

În baza prevedrilor Legii 101/2006 a servciului de salubrizare, pentru asigurarea finanțării serviciului utilizatorii achită tarife, în cazul prestaţiilor de care beneficiază individual, pe bază de contract de prestare a serviciului de salubrizare; taxe speciale, în cazul prestaţiilor efectuate în beneficiul întregii comunităţi locale; taxe speciale, în cazul prestaţiilor de care beneficiază individual fără contract. Astfel veniturile necesare pentru serviciul pentru activitățile de deratizare, dezinsecție și dezinfecție vor fi colectate prin:

- A. În cazul trecerilor obligatorii:
- • de la bugetul local pentru lucrările efectute pe domeniul public și privat al Municipiului Buzău. • de la bugetul local pentru lucrările efectute pe domeniul public și privat al Municipiului Buzău.
- B. În cazul trecerilor suplimentare la cerere:
- • de la bugetul local pentru domeniul public și privat al Municipiului Buzău • de la bugetul local pentru domeniul public și privat al Municipiului Buzău
- C. În cazul solicitărilor de la populație/agenti economici, institutii, pentru proprietăți private:
- • plătite de cei care au făcut solicitarea • plătite de cei care au făcut solicitarea

## Analiza comparativă a tipurilor de gestiuni

Operatorii serviciului care prestează activitățile de dezinfecție, dezinsecție și deratizare pot fi desemnați fie prin hotărâre de dare în administrare, în cazul gestiunii directe, fie prin hotărâre de atribuire a contractului de delegare a gestiunii serviciului de salubrizare, în cazul gestiunii delegate. Operatorii serviciului care prestează activitățile de dezinfecție, dezinsecție și deratizare beneficiază, în temeiul legii, de aceleași drepturi și obligații în raporturile cu autoritățile administrației publice locale sau cu utilizatorii, indiferent de modul de organizare, de forma de proprietate, de țara de origine din Uniunea Europeană ori de modalitatea de gestiune adoptată. Drepturile și obligațiile ce revin operatorilor cu privire la prestarea activităților de dezinfecție, dezinsecție si deratizare, obiectivele si sarcinile acestora, precum și indicatorii de performanță ai serviciului pentru activitățile de dezinfecție, dezinsecție și deratizare sunt stabilite prin hotărârea de dare în administrăre sau prin contractul de delegare a gestiunii și sunt precizate în regulamentul serviciului.

30